Izvor: N1

Povodom gostovanja Saše Jankovića u jutarnjem programu "Novi dan" , televizija N1 saopštava da najoštrije osuđuje način na koji je bivši ombudsman odgovorio na pitanje novinarke N1 Minje Miletić u vezi sa imenom novog građanskog pokreta čiji je lider.

Na pitanje koje mu je, obavljajući profesionalno svoj posao, postavila novinarka N1 Minja Miletić, Saša Janković je odgovorio: "Mogu da vam kažem, ali onda moram da vas poljubim".

POVEZANE VESTI Saša Janković: Kajem se zbog šale na N1

Ne mereći težinu uvreda, koje se kontinuirano i od stane vlasti i od strane opozicije upućuju novinarskoj profesiji, N1 najoštrije osuđuje ovakav odgovor kao neprimeren i potpuno neprihvatljiv.

Odgovor bivšeg ombudsmana je novi primer da političke elite u Srbiji, nezavisno od toga da li su vladajuće ili opozicione i novinare i medije tretiraju na neprihvatljiv način.

Televizija N1 suprotstavlja se takvim pristupu, nezavisno od toga iz kog političkog spektra dolazi.